**Şi atunci te-ntorci la trup**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiind membrul unui trup,

Nu vezi corpul ca atare

Şi-ţi închipui cǎ eşti lup

Singuratic în purtare.

Crezi cǎ dacǎ faci ce faci

Numai ţie-ţi aparţine

Şi cu gândul nu te-mpaci

Cǎ din tot, o parte-ţi vine.

Neavând înscris în tine

Un principiu demn de viaţǎ,

Rǎtǎceşti drumuri divine

Printre fiori ce te îngheaţǎ.

Şi atunci te-ntorci la trup

Încercând sǎ îl iubeşti

Ca pe-un tot, fǎrǎ hei-rup

În care sǎ osteneşti